Alar Mik

Alar Mik (sündinud 20. aprill 1983) on Eesti munitsipaalpoliitik. Mik juhib Viimsi valla ehitus- ja kommunaalvaldkonda ning valla välisprojekte. Ta on aastaid uurinud valla kohapärimust ja kodulugu. Lisaks tegutseb ta abipolitseinikuna. Alar Mik on pärit Leppneeme kalurikülast. Ta on elupõline viimsilane (12. põlvkond). Alar Mik on õppinud Viimsi Keskkoolis 1989–2001. Seejärel teenis ta kaitseväes Kalevi Üksik Jalaväepataljonis 2001–2002. Aastatel 2002–2006 õppis Tallinna Majanduskoolis IT aluseid ja infotöötlust ning 2003–2007 Infotehnoloogia Kolledžis infosüsteemide administreerimise erialal. Aastatel 2017–2019 õppis ta Tallinna Ülikoolis organisatsioonikäitumise erialal ja sai magistrikraadi. Alar Mik töötas aastatel 2002–2011 sihtasutuses Rannarahva Muuseum ja selle eelkäijas munitsipaalasutuses Viimsi Muuseumid (teaduri, varahoidja, majandusjuhi, arendusjuhi ja tegevjuhi kohusetäitjana). Sel perioodil leidsid aset mahukad muuseumi renoveerimistööd ja toimus Rannarahva Muuseumi kui rannarahva kultuurile pühendunud valdkondliku muuseumi käivitamine. Aastatel 2012–2014 oli Alar Mik SA Rannarahva Muuseum nõukogu liige ja nõukogu esimees. Aastast 2011 töötab Alar Mik Viimsi vallavalitsuses. Aastatel 2011–2018 kommunaalameti juhatajana ning aastast 2018 ehitus- ja kommunaalosakonna juhatajana. Vallavalitsuses on Alar Miku vastutusalas olnud valla teehoid, transport, saared, teevalgustus, heakord, ehitusload ja veel ligi 15 tegevusvaldkonda. Töö valdkonna juhina on hõlmanud muuhulgas erinevate valdkondlike arengukavade ja strateegiate koostamist ning välisrahastuse toomist erinevate projektitegevuste läbi. 2018. aastal alustati Alar Miku eestvedamisel kohaliku omavalitsuse register-menetluskeskkonna projekti, mis peaks valmima 2022. aastal – tegemist on GIS-põhise veebirakendusega "VAAL", mida saavad selle valmimise järel kasutusele võtta kõik Eesti omavalitsused. Keskkond võimaldab vallataristut hallata, infot avalikustada ja erinevaid e-teenuseid kasutada. 2021. aastast on Mik Viimsi abivallavanem. Alar Mik on ligi 20 aastat kaasa löönud Viimsi Õpilasmalevas: algul rühmajuhina, hiljem maleva töö korraldajana. Aastatel 2004–2019 oli Alar Mik Viimsi Kultuuriloo Seltsi juhatuse aseesimees ja pikki aastaid kodulooringi juhendaja. 2007–2019 oli ta MTÜ Leppneeme Külaselts juhatuse liige. Sel perioodil sai küla arengukava ja algatati uusi ühisüritusi. 2009. aastast kuulub Mik Rannarahva Koja liikmete hulka. Aastatel 2013–2015 oli ta Viimsi Lions-klubi president. Aastatel 2006–2009 oli ta Viimsi vallavolikogu noorsoo- ja spordikomisjoni ning 2009–2011 Viimsi vallavolikogu liige, volikogu noorsoo- ja spordikomisjoni esimees ning revisjonikomisjoni esimees. Aastatel 2007–2016 ja uuesti aastast 2019 kuulub Alar Mik Viimsi vallavalitsuse kohanimekomisjoni, olles olnud komisjoni liige ja esimees ning nõustades komisjoni valla ajaloo ja ajalooliste kohanimede osas[viide?]. Aastatel 2013–2015 oli Alar Mik ajakirja Kalastaja kutselise kaluri rubriigi toimetaja. 2009 raamatu "Viimsi vald 90" kaastoimetaja 2009 dokumentaalfilmi "Prangli viimased hülgekütid?" kaasautor, tehnik[viide?] 2009 kultuuriloolise filmi "Memento vivere" kaasstsenarist ja arhiivi toimetaja[viide?] 2010 teaviku "Randlusest ja randlastest" koostaja 2011 dokumentaalfilmi "Viimsi saared" osatäitja ja võttekohtade ettevalmistaja[viide?] 2013 raamatu "Kalastaja kala suitsutamise raamat" kaastoimetaja 2014 raamatu "Teekond kalameheks" kaastoimetaja 2014 raamatu "Paadi ja ridvaga Eestimaa jõgedel" kaastoimetaja 2015–2017 telesarjade "Viimane võmm"[viide?] ja "Siberi võmm" osatäitja[viide?] 2020 LIFE projekti teavikusari "Säästlikud sademeveelahendused"[viide?] 2007 – Viimsi valla tänukiri ja autasu Viimsi vaalapoeg valla kultuurielu arendamisel 2009 – Viimsi vallavalitsuse tunnustus Viimsi valla 90. juubeliaasta kontseptsiooni loomise ja raamatu "Viimsi vald 90" kaastoimetamise eest 2009 – "Viimsi Teataja Aasta Autor 2008/2009" nimetus ja tunnustus 2010 – muuseumide auhind "Väike muuseumirott" parima kuraatoritöö eest näituse "Võrgu ilu" koostamisel 2011 – Viimsi Kooli tänukiri koostöö eest kooliteatriga 2012 – auhind "Viimsi aasta tegu 2012" kergliiklusteede võrgustiku projekti elluviimise eest 2013 – Eesti Kommunaalmajanduse Ühingu tunnustus / eriauhind parima kommunaalrajatise eest 2014 – Maanteeameti liikluskasvatuse auhind 2014 Viimsi valla kommunaalametile 2015 – Politsei- ja Piirivalveameti Põhja prefekti tänukiri koostöö edendamise eest Viimsi valla ja politsei vahel 2016 – Lasnamäe linnaosa valitsuse tänukiri koostöö eest 2018 – EKÜK ja KÜSK tänukiri vabatahtlikuna panustamise eest 2018 – Politsei- ja Piirivalveameti Põhja prefektuuri tunnustus abipolitseinikuna tegutsemise eest 2019 – Viimsi aasta keskkonnategu auhind 2019 – Politsei- ja Piirivalveameti Põhja prefekti hinnaline kingitus panuse eest abipolitseinikuna Viimsi vallavalitsuse koduleht Viimsi vallavanemana jätkab Illar Lemetti. ERR, 16. november 2021. Alar Mik "Harjumaa kalurid käisid Inglismaal", Viimsi Teataja, 10. oktoober 2014 Silja Oja "Alar Mik – vallaametnik, kes ei istu soojas toas laua taga, vaid jookseb vajadusel, labidas käes, vajadusel ringi", Viimsi Teataja, 21. juuni 2019 Alar Mik "Viimsi valla teehooldajana jätkab AS TREV-2 Grupp", Viimsi Teataja, 8. oktoober 2020 Alar Mik "See paganama *** valla ühistransport", Viimsi Teataja, 22. oktoober 2020 Alar Mik "Valmis nutikas sademeveelahenduse testala", Viimsi Teataja, 5. november 2020 Alar Mik "Kaka ja kevad", Viimsi Teataja, 7. aprill 2021 Janek Murakas "Reede õhtul abipolitseinikuna Viimsi vahel", Viimsi Teataja, 20. aprill 2021